同朋友來呢度食雞煲同埋打邊爐，廢話唔多，佢嘅雞煲除咗超級無敵多油，係多到¼嘅煲都係油之外，其他都好好，例如佢味道係好香口嘅！一行四人食嘅份量都好夠！不過講到打邊爐真係吾得！諗住佢食雞煲唔係差，點知打邊爐係完全相反？除咗五花腩好少少仔之外，其他都唔好食，最差嘅就係響鈴，好似食緊一啲冇味嘅炸物？如果你叫嘢食嘅話千祈唔好叫響鈴！佢通常餐單上面都見唔到有，要出去前台嗰度自己拎，我都係見到有人去嗰邊拎先知道有響鈴，點知仲晒伏！